Toader Paraschiv, secretarul general al Sindicatului Naţional al Poliţiştilor, s-a declarat dezamăgit de martorii care au povestit, sub protecţia anonimatului, în ce condiții a survenit accidentul și decesul polițistului Bogdan Gigină. Sindicalistului i se pare că vicepremierul Gabriel Oprea este „răstignit” și a precizat că nimeni nu l-a obligat pe agentul Bogdan Cosmin Gigină să urce pe motocicletă şi să deschidă coloana demnitarului.

„Cum adică nimeni nu l-a obligat?! Păi ăla a plecat de nebun, așa, să se plimbe cu motocicleta Ministerului de Interne, prin București?!!”, s-a indignat Cristian Tudor Popescu. „Păi poate trebuie inculpat post-mortem pentru faptul că a folosit în scop de promenadă motocicleta Poliției Rutiere! Păi cum adică s-a suit de bunăvoie pe motocicletă?! Păi dacă primești ordin...Evident că a primit un ordin să fie escortă sau...așa, mergea pe stradă și brusc a zis: Hop! Oprea! Oprea! Ia să mă duc eu să-i fac puțină escortă!”, a spus jurnalistul Cristian Tudor Popescu la Digi24.

„Cum să refuze misiunea? Să refuze un cadru?! Cum să faci așa ceva? Cine spune tâmpeniile astea? Poliția e o structură de natură militară, unde întâi ordinul se execută și după aceea poți să depui o sesizare, o contestație la organul ierarhic superior. Dar când un polițist primește ordin: Acum te sui pe motocicletă și escortezi mașina cu numărul cutare a vicepremierului României, te-așezi în față ca deschizător de drum! El ce face? Spune: Nu știu...e cam...plouă! Nu-mi place! Nu crez că mă sui pe motocicletă!”, a continuat Cristian Tudor Popescu.

„Domnul ăsta e de la sindicat! Foarte interesant! Credeam că e de la Asociația Groparilor, poate, din București!”, a conchis Cristian Tudor Popescu.

Citiți și: